Rudolf Flex

Rudolf FLEX (naskiĝinta la  en Jena, mortinta la  en Eisenach) estis germana verkisto kaj lirikisto. Edzigis lin en 1885 Margarete Pollack naskonta kvar filojn (i.a. la postan verkiston Walter Flex).
 Vivo
Estante filo de instruisto li frekventis la Vilhelmo-Ernesto-gimnazion je Vajmaro. Studis li poste klasikan filologion kaj lingvikon en Jena kaj Berlino. Studante li fariĝis en la 1874-a jaro membro de la studenta korporacio Burschenschaft Arminia auf dem Burgkeller. La doktoriĝo sukcesis en Jena en 1879. Sekvis deĵoro kiel privata instruisto en Ilberstedt. Post trapaso de la ekzameniĝo pri supera instruisteco en 1882, li eklaboris ĉe Karlo-Frederiko-gimnazio en Eisenach, antaŭ ĉio per lernigo de la klasikaj lingvoj. En 1883 li estiĝis orda instruisto, en 1899 profesoro. 

Entuziasme favorante la politikon de Otto von Bismarck, Rudolf Flex iĝis ano ĉe diversaj naciemaj kluboj, ekz. ĉe Nationalliberaler Reichsverein kaj Reichsverband gegen die Sozialdemokratie. Por la partio NLP li kandidatis vane du fojojn okaze de la balotoj por Reichstag. Flex iĝis en 1903 prezidanto de la plukleriga societo Eisenacher Volksbildungsverein engaĝiĝante por la starigo de la Bismarck-turo en Eisenach kaj de monumento por Karlo Aleksandro (Saksio-Vajmaro-Eisenach). Kun aliaj fondis li la porliteraturemulan rondon Literarische Gesellschaft kaj multajn jarojn komisianis por la surloka teatro. Kun naŭ aliaj fratoj de studentaj korporacioj li fondis komitaton por starigo de la monumento de la studentaj korporacioj. Ne mire ke okaze de la meto de la fundamenta ŝtono en 1897 li elektiĝis kiel oficiala oratoro. 

Verkis li poemojn kaj enkondukojn por naciemaj festoj.

 Skribaĵoj (elekto) 
 Die älteste Monatseintheilung der Römer, Jena 1880 (disertacio)
 Beiträge zur Erforschung der Eisenacher Mundart, Eisenach 1893 
 Heimat und Vaterland. Gedichte, Eisenach 1910 
 Bismarck-Gedichte, Eisenach 1915

 Literaturo 
 Helge Dvorak: Biographisches Lexikon der Deutschen Burschenschaft. Volumo II: Künstler. Winter, Heidelberg 2018, ISBN 978-3-8253-6813-5, p. 199–200.

 Eksteraj ligiloj 

 ligiloj ĉe DDB
pri Flex ĉe Kalliope 

 Notoj 

Kategorio:Germanaj instruistoj
Kategorio:Eisenach
Kategorio:Germanaj verkistoj 
Kategorio:Naskiĝintoj en 1855
kategorio:Homoj rilataj al Jena
kategorio:Germanaj klasikaj filologoj
Kategorio:Mortintoj en 1918